nassimjp/pashto-wikipedia-sft huggingface dataset:
user: ماخذ او سرچینه:
عنوان: ناصر خسرو
پته: https://ps.wikipedia.org/wiki/%D9%86%D8%A7%D8%B5%D8%B1%20%D8%AE%D8%B3%D8%B1%D9%88
لاندې متن په غور سره ولولئ او په خپلو هغو کې خوندي کړئ:

assistant: حكیم ابومعین ناصر بن خسرو بلخي په کال ۳۹۴ هجري قمري په بلخ کې زیږیدلی دی بیا مرو ته تللی او هلته څلویښت کاله په دولتي او دیواني کارونو بوخت شو ی دی ددې اوږدې بوختیا وروسته په کعبې شریفي مشرف شوی دی او دهغه وروسته په سفر رهي شوی دی او په دې سفر کې یې چې اووه کاله يي نیولي هغه له : سرخس ،نیشابور، بسطام، سمنان، رى، قزوین، خرزویل، خندان، شمیران ، سراب ، سعیدآباد ، تبريز ، مرند ، خوى په ایران کي، بركراى ، وان ، وسطان ، اخلاط ، بتلیس ، ارزن ، میافارقین ، حران ، قرول ، سروج په تركیه کې ، منبج ، حلب ، جند قنسرین ، سرمین ، معره النعمان ، كویمات ، حما ، عرقه ، طرابلس ، قلمون ، طرابرزن ، جبیل ، بیروت ، صیدا ، صور په سوریه کې، عكا، طبریه ، حیفا ، قیساریه ، رمله ، بیت المقدس ، بیت اللحم ، حبرون په فلسطین کې، عرعر ، القراى وادى ، مدینه او مكه او قاهره څخه لیدنه کړې ده. هغه په دې مده کې بلخ په حسرت یادکړی او وایي: ای باد عصر اگر گذری بر دیارِ بلخ بگذر به خانه من و آن جای جوی حال ای د مازیگر باده که تیرشی په دیار د بلخ ورشه زما کورته د هغه ځایه وپوښته حال ددې اوږد سفر په پای کې هغه بیرته بلخ ته تللی اود بده مرغه په ۴۵۲ کال کې د بلخ د فقهیانو په فتوای دهغه په کور شبخون وهل شوی دی او دهغه ټوله شته يې تاراج او غلا کړی دی هغه دبلخ د متعصبانو د لاسه نیشابور او مازنداران بیا دبدخشان تگمان ته اواره شوی دی هغه خپله په دي اړه وایي: من گشته هزیمتی به یمگانم در بـی هیچ گــنه، شـده به زنهاری چون دیو ببـُرد خان و مان از من به زین بـه جهان نیافتم غـاری زه وتښتیدم یمگان ته بیگناه شوم ،گناهکار څرنگه چې شیطان یوړه ملک اومال زما ښه ددې مې ونه موند په جهان بل غار افغاني ليکوال
user: ماخذ او سرچینه:
عنوان: بدر منير
پته: https://ps.wikipedia.org/wiki/%D8%A8%D8%AF%D8%B1%20%D9%85%D9%86%D9%8A%D8%B1
لاندې متن په غور سره ولولئ او په خپلو هغو کې خوندي کړئ:

assistant: بدرمنير دلاهوري پښتو فلمونو لوبغاړی و چي اصلا د پېښور اوسيدونکى و او په سلگونو لاهور وزمه پښتو فلمونه يي جوړ او وړاندي کړي دي. سرچینۍ پاکستانۍ لوبگرانی پښتانه لوبگران
user: ماخذ او سرچینه:
عنوان: زاهد خان زاهد
پته: https://ps.wikipedia.org/wiki/%D8%B2%D8%A7%D9%87%D8%AF%20%D8%AE%D8%A7%D9%86%20%D8%B2%D8%A7%D9%87%D8%AF
لاندې متن په غور سره ولولئ او په خپلو هغو کې خوندي کړئ:

assistant: زاهد خان زاهد د ښاغلي عبدالله زوى پر ١٣٥٦ ل ل کال د لغمان ولايت د تيرگړيو په کلي کې زېږېدلى چې اوسمهال په جلال اباد ښار کې اوسېږي. زاهد خان خپلې لومړنۍ زده کړې په تجروبوي ښوونځي، ثانوي يې د ننگرهار په عالي لېسه او پاتې يې د فارميسۍ په رشته کې د ننگرهار د عامې روغتيا په چوکاټ کې ترسره کړي دي. زاهد خان چې د څلورو کوچنيانو پلار دى، له فلمي نړۍ سره يې له پخوا مينه لرله چې همدې مينې دې لوري ته راکش کړ. هغه لېواله و چې په فلم کې خپله وړتيا او استعداد وښايي. نوموړي په کال ١٣٨٣ کې د بې اجله مرگ په نوم په يو افغاني هنري فلم کې گډون وکړ او تر هغې وروسته يې د دوران، انتظار، سره لمبه، مينه او سزا او ستا لپاره فلمونو کې د فلم د هلک په توگه خپل هنر ليدونکو ته وښود. احسان او نېمگړې مينه د زاهد خان راتلونکې فلمونه دي چې ژر به جوړ او نندارې ته وړاندې شي. په فلمونو کې د رول لوبولو تر څنگ زاهد خان يو درملتون هم لري چې خپل پاتې وخت هلته تېروي. نوموړى له خپلې ټولنې، کلتور او خلکو سره بې کچه مينه څرگندوي خو د زاهد خان د فلمونو يو شمېر ليدونکي هغه په دې تورنوي چې په فلمونو کې د پردي لباس د کارولو ترڅنگ د پرديو فلمي ستورو پېښې کوي او د فلمونو ډېرې برخې يې د افغاني او پښتني کلتور خلاف دي، خو زاهد خان بيا وايي چې هڅه کوي په پښتو فلمونو کې د هنر جوهر پيدا کړي او د فلمي ارزښتونو لاره خپله کړي. اخونه
user: ماخذ او سرچینه:
عنوان: سلطان علاوالدين غوري
پته: https://ps.wikipedia.org/wiki/%D8%B3%D9%84%D8%B7%D8%A7%D9%86%20%D8%B9%D9%84%D8%A7%D9%88%D8%A7%D9%84%D8%AF%D9%8A%D9%86%20%D8%BA%D9%88%D8%B1%D9%8A
لاندې متن په غور سره ولولئ او په خپلو هغو کې خوندي کړئ:

assistant: سلطان علاوالدين غوري د شنسباني سوري غوري پادشاه په ختيځ تاريخ كې د جهانسوز په نامه پېژندل شوى دى . دى يو مېړنى افغان او د ډېرو صفاتو خاوند وو . لكه اديب ، عالم ، پهلوان او ځوانمرد . ...د غور پادشاهانو د سلطان سنجر سلجوقي رعايت كاوه او هر كال يې وسله ورلېږله ، علاوالدين غوري هغه بنده كړه . علاوالدين هم د جگړې لپاره چمتو شو . سلطان سنجر يو هوښيار او مېړنى سړى وو . هرات ته نږدې د ناب په سيمه كې سره مخامخ شول . د غور د لښكر ښي لاس ته شپږ زره كسان د سنجر خواته واوښتل او په دې توگه د علاوالدين غوري لښكر مات شو او دى د سلطان سنجر په لاس كې كېښوت . كله چې د سلطان سنجر خلكو افسرانو د علاوالدين پښو او لاسونو ته ځنځيرونه واچول ، ده وويل : يو مطلب لرم ، چې بايد يو په يو سلطان سنجر ته وويل شي . خبره سنجر ته ورېسېده ، هغه ورته وويل ، چې مطلب دې وايه ! علاوالدين وويل : ماته داسې زولنې او ځنځيرونه راوړئ ، چې زما په نظر كې وو ، چې سلطان سنجر به پرې تړم . سنجر وپوښتل ، هغه څه ډول وو ؟ علاوالدين غوري په ځواب كې ورته وويل ، ما تاته د سپينو او سرو زرو ځنيځيرونه راوړي وو ، ځكه چې ته پادشاه يې ، په هر حالت كې بايد له عادي خلكو توپير ولري . كله چې سلطان سنجر هغه د سپينو او سرو زرو ځنځيرونه او شاهانه جامې ولېدي ، له ځان سره يې فكر وكړ ، چې دغسې يو سړى د دوستۍ دى ، نه د دوښمنۍ . نو سلطان سنجر پر علاوالدين غږ وكړ ، علاوالدينه ته زما ورور يې ، زما څاروى او خزانه درسره يوسه ، گټه يې اخله ، كه غزان مې مات كړل ، بېرته به يې وغواړم ، كه هغوى زه ماته كړم ، ښه به دا وي چې ته يې وخوري ، چې د هغه لايق يې . سلطان علاوالدين له ډېر مال او څارويو سره فيروزكوه ته راستون شو . له سلطان علاوالدين غوري نه وروسته دده زوى سيف الدين محمد پادشاه شو . دى يو ښه منظر ، عادل ، جواد او پر خلكو زړه سواندى پادشاه وو . اخځونه قدرت الله حداد فرهاد ، د افغان ملي تاريخ ، ۲۳۱ - ۲۳۳ مخونه ، د ساپي د پښتو څېړنو او پراختيا مركز د ۱۳۸۳ لمريز كال چاپ . د افغانستان نوميالي
user: ماخذ او سرچینه:
عنوان: اجمل اټک يوسفزی
پته: https://ps.wikipedia.org/wiki/%D8%A7%D8%AC%D9%85%D9%84%20%D8%A7%D9%BC%DA%A9%20%D9%8A%D9%88%D8%B3%D9%81%D8%B2%DB%8C
لاندې متن په غور سره ولولئ او په خپلو هغو کې خوندي کړئ:

assistant: اجمل اټک يوسفزی يوشاعر او لیکوال دی چې تر د طالبانو پر مهال يو فعال خبريال و. مخينه اجمل اټک يوسفزی د ننگرهار د کامې ولسوالۍ کې زېږېدلی دی. زده کړې ښاغلي اجمل يوسفزي خپلې لومړنۍ زده کړې په کابل او جلال اباد کې او منځنۍ زده کړې يې د کډوالۍ پر مهال د لرې پښتونخوا پر ځمکه د افغان کډوالو په بېلا بېلو ښوونځيو او مدرسو کې سر ته رسولي دي. اټک په ١٣٧٦ ل. کال کې د کابل پوهنتون د ژبو او ادبياتو د پښتو څانگې نه بريالی وواته. هغه اوس مهال په اروپا کې د ناروې په هېواد کې مېشت دی. په هېواد کې ېې دندې اټک يوسفزي برسېره پر دې چې ېې فرهنگي هلې ځلې کړې دي ، د طالبانو پر وخت د بلخ پوهنتون د ریس په توگه ېې هم دنده ترسره کړې ده . همداسې په کډوالۍ کې ېې د ورځ مجلې ، ښاخۍ مجلې، او واخان سره همکار پاتې شوی دی. اټک يوسفری د خپلو ځينو فرهنگيانو او فرهنگپالو ملگرو په مرسته او ملتيا د ادبي ناستې په نوم د يوه افغان فرهنگي بهير بنسټ ايښی چې هره مياشت په پرلپسې ډول ادبي غونډې کوي، پټه دې نه وي چې اټک د خپلو يو شمېر فرهنگپالو انډيوالانو په ملتيا د افغان غږ په نوم يوه راډيو هم فعاله کړې چې د ايف ايم په څپو کې په پښتو ژبه خپرونې کوي او د انټرنېټ پر مټ يې تر هر چا غږ ور رسولی دی. پنځونې او راټولونې رڼې اوښکې شعرونه -١٣٧٩ چاپکال د ازمېښت ډولۍ د کيسو ټولگه -١٣٧٨ د ځنگل ځناور١٣٨١ ارگ يا مرگ -٢٠٠٢ع پښتانه مباح الدم دي تاليف ٢٠٠٤ع د جنت دېوالونه طنزي ټولگه زما زړه شعري ټولگه د بودا سلگۍ د امارت يادښتونه -ناچاپ نيمه نړۍ يوه هېواد کې ورځنۍ شننې -ناچاپ يو کلی او څو څلي د ارواښاد مراد علي صاحبزاده ، استاد خادم او موسی شفيق اند او ژوند - ناچاپ بنډارونه ادبي بحثونه - ناچاپ سيند په منگوټي کې د استاد صميم ادبي ليکونه - ناچاپ ټوکو کې رښتيا د سياسي او ادبي ټوکو گډ جونگ - ناچاپ اخځونه افغانان پښتانه
user: ماخذ او سرچینه:
عنوان: هما ظفر احمدزۍ
پته: https://ps.wikipedia.org/wiki/%D9%87%D9%85%D8%A7%20%D8%B8%D9%81%D8%B1%20%D8%A7%D8%AD%D9%85%D8%AF%D8%B2%DB%8D
لاندې متن په غور سره ولولئ او په خپلو هغو کې خوندي کړئ:

assistant: هما ظفر احمدزۍ د کابل ولايت د خورد کابل په سيمه کې زيږيدلې ، خپلې لمړنۍ زده کړې يې د کابل د خيرخانې مينې د نسوانو په ليسه کې پاى ته رسولي دي ، چې وروسته بيا يې د مهاجرت په دوران کې د خپلو زده کړو په باب څه نا څه هڅې په پېښور کې هم تر سره کړي دې . له ١٣٧١ کال نه را په دې خوا په پښتو او دري ژبو شعر وايي . اغلې هما ظفر احمدزۍ که څه هم همدا اوس هم د خپلو شعرونو د ژورتيا له ا مله د اديبانو په ډله کې د يوې ښې شاعرې په توگه ژور ادبي خلقتونه لري ، خو بيا هم هيله لري چې د ادبياتو په څانگه کې خپلې زده کړې په عملي توگه تر سره کړي. هما ظفر احمدزۍ وايي چې غواړم زما شعر ځوانانو ته او زما وطنوالو ته د مينې او يوالي يو پيغام وي. د هما ظفر احمدزۍ د شعر څو بېلگې اخځونه
user: ماخذ او سرچینه:
عنوان: جاويد اميرخېل
پته: https://ps.wikipedia.org/wiki/%D8%AC%D8%A7%D9%88%D9%8A%D8%AF%20%D8%A7%D9%85%D9%8A%D8%B1%D8%AE%DB%90%D9%84
لاندې متن په غور سره ولولئ او په خپلو هغو کې خوندي کړئ:

assistant: جاويد امير خېل په خټه د جنوب ختيځ پکتيا ولايت د ځاځي اريوب ولسوالۍ دى خو په ١٩٨٦ عيسوي کال کې په کابل دې نړۍ ته سترگې پرانيستې دي. ښاغلي امير خيل تر اتم ټولگي پورې زده کړې کړي خو په افغانستان کې د تېرو جگړو له امله يې نورې زده کړې و نشوې کړى . نوموړى له تېرو شاوخوا شپږو کلونو راهيسې سندرې وايي ، چې تراوسه يې څورلس البمونه ثبت کړي او خپلو مينوالو ته يې وړاندې کړي دي. د خوږ آواز لرونکى دغه ځوان سندرغاړى وايي د موسيقۍ په برخه کې دوه استادان لري ، چې يو يې ماسټر علي حيدر او بل يې احسان عرفان دي. دى د موسيقۍ په الاتو کې خوږه باجه غږولى شي . نوموړى اوس په کابل کې اوسيږي او د خپلو مينوالو د خوښۍ پروگرامونه سندريز کوي . سرچينه پښتانه سندرغاړي
user: ماخذ او سرچینه:
عنوان: کابل پوهنتون
پته: https://ps.wikipedia.org/wiki/%DA%A9%D8%A7%D8%A8%D9%84%20%D9%BE%D9%88%D9%87%D9%86%D8%AA%D9%88%D9%86
لاندې متن په غور سره ولولئ او په خپلو هغو کې خوندي کړئ:

assistant: د كابل پوهنتون د افغانستان په پلازمينه کابل كي يو له سترو پوهنتونونو څخه دی چې لمړی ځل يې ۱۹۳۱ زيږديز كال كې د بنسټ ډبره كيښودل شوه او په ۱۹۳۲ زيږديزكال كي په رسمي ډول پرانستل شو. د كابل پوهنتون اوسمهال ۷۰۰۰ كسه زده كونكي يا محصلين لري چي ۱۷۰۰ كسه يي ښځينه زده كونكي دي. كابل پوهنتون اوسمهال ۱۴ پوهنځيه لري چي کرهڼه وټپوهنه فارميسي اسلامي زده كړي قانون ژبي او ادبيات پوهنه انجينري خبريالي وترنري ټولنيزې پوهنې ساپوهنه جيو ساينس او ښكلي هنرونه. مخينه د كابل پوهنتون په ۱۹۳۱ زيږديز كال د محمد ظاهر شاه د واكمني په وخت او د لومړ وزير محمد هاشم خان په پاملرنه تاسيس شو او يو كال وروسته د ټول افغانستان څخه زده کړيالان په دي پوهنتون كي شامل شول او وروسته د فرانسه ، جرمني ،روسيه او د امريكا متحده ايالاتو په مرستي او پاملرنې سره دا پوهنتون په آسيا كي بي سارې وو. په ۱۹۶۰ م كال كي بهرني تعليمي بورسونه ددي لامل شول چي نوي نسل د نويو سوچونو لكه كمونيزم فيمينيزم او پانگواکی سره اشنا شې. چي په دي وخت کې زده گړيالان د ځينو كسانو لكه احمد شاه مسعود ،گلبدين حکمتيار ، داكتر فيض احمد او سيدال سخندان تر اغيز لاندي راغلل. او ځينو بيلانو ډلو لكه خلقيان پرچميان شوليان اخوانيان او نورو نفوذ وكړ. د اخوانيانو او شوليانو تر منځ د خپلمنځي شخړو په ترڅ کې د سيدال خندان یو شاعر په ۱۹۷۰ زېږديز کال کې د گلبدين حکمتيار لخوا ووژل شو. سيدال د یوې لفظي شخړې په ترڅ کې گلبدين لمړۍ دی بهر راوکښه او بيا یې په ډزو ويشته. د افغانستان د خلکو د دموکراټیک گوند د واکمني پرمهال د کابل پوهنتون خپل ډير ښونکي او کارکونکي لا لاسه ورکړل. له هغه وروسته د نوموړي گوند راپرځيدو سره سم او په ۱۹۹۲ کال کې د لس کلنې نارامی او کورنۍ جگړي پرمهال دې پوهنتون ته ډير زیانونه واوښتل او ډېرې پوهنځۍ گانې له منځه ولاړې. دپام وړ کسان نانسي هاچ دوپري د افغانستان د پېښليک څانگپوهه سيد نفيسي پوهاند عبدالحی حبيبي پوهاند مولانا فيضاني فیلسوفر او سمون غوښتونکی واصف بختياري پوهاند د کابل پوهنتون پوهنځي تصغيربكقبر فيلسوف الاسلام ورائد نهضتها جمال الدين الافغاني في وسط جامعة كابل دانجینری پوهنځی د اقتصاد پوهنځی د کرهڼې او مالدارۍ پوهنځی د ځمکپیژندنی پوهنځی دحقوقو او سیاسی علومو پوهنځی د فارمسی پوهنځی دساینس پوهنځی دژورنالیزم پوهنځی د ټولنیزو علومو پوهنځی د وترنرۍ پوهنځی د شرعیاتو پوهنځی د ادبیاتو پوهنځی داهم وگورئ د افغانستان د پوهنتونو لړليك
user: ماخذ او سرچینه:
عنوان: مايکروسافټ اوټلوک
پته: https://ps.wikipedia.org/wiki/%D9%85%D8%A7%D9%8A%DA%A9%D8%B1%D9%88%D8%B3%D8%A7%D9%81%D9%BC%20%D8%A7%D9%88%D9%BC%D9%84%D9%88%DA%A9
لاندې متن په غور سره ولولئ او په خپلو هغو کې خوندي کړئ:

assistant: مخینه د اؤټ لوکاوټلوک لغوي معنا نړۍ لید، تصور ، درک، لرلید ده . په کمپيوټر پوهنه کې د اوټلوک بشپړ نوم دی . دا پروگرام د پرسونل د معلوماتو منېجر يا تنظيموونکی دی او د د پروگرام يوه برخه جوړوي . په تېرو څو کلونو کې په بېلابېلو بڼو خپور او بازار ته وړاندې شوی چې هره نوې نسخه ېې داده . اوټلوک ۹۷م . د ۱۹۹۷ م.زېږدي کال د جنورۍ په ۱۶ مه نېټه راوتلی دی اوټلوک ۹۸م . د ۱۹۹۸ م.زېږدي کال د جون په ۲۱ مه نېټه راوتلی دی اوټلوک ۲۰۰۰م. عموماً د په نامه يادېږي چې د ۱۹۹۹ م. زېږدي کال کې د جون په ۷ مه نېټه خپور شوی دی . اوټلوک د ۲۰۰۲ م . د او يا هم د په نامه يادېږي ، د ۲۰۰۱ م . زېږدي کال د مۍ د میاشتې په ۳۱ مه . نېټه بازار ته راوتلی . آفس اؤټلوک ۲۰۰۳ م. د په نامه يادېږي . د ۲۰۰۳ م. زېږدي کال د اکټوبر د میاشتې په ۲۱مه نېټه خپور شوی دی. آفس اؤټلوک ۲۰۰۷م. د په نامه يادېږي . د ۲۰۰۶ م. زېږدي کال د نومبر په ۳۰ مه خپره شوې ده. د اوټلوک بله بڼه د اوټلوک اکسپرس نوم يادېږي چې مهمه دنده ېې د برېښنالیکونو د لوستلو، لېږلو، او خبرونو چارې دي. دا پوست کالی سافټ ويئر د وینډوز د يوې برخې په توگه تل ستاسو په سیسټم کې شتون لري . که څوک يو ځل د خپل د برېښنالیک کارن نوم ، او پټ نومشفر دې پروگرام ته ورکړي، نو کله چې انټرنټ چالانېږي بې له دې نه چې وېب پاڼه جالپاڼه ، گورتپاڼه خلاصه کړي، کولی شي چې خپل برېښنالیکونه په ډېره اسانه توگه او چټکه توگه ووينۍ او ولولۍ. سرچینه د آريانا پوهنغونډ دايرت المعارف د ۷۳۱ او ۷۳۲م مخونه. مايکروسافټ
user: ماخذ او سرچینه:
عنوان: اسدالله دانش ساپى
پته: https://ps.wikipedia.org/wiki/%D8%A7%D8%B3%D8%AF%D8%A7%D9%84%D9%84%D9%87%20%D8%AF%D8%A7%D9%86%D8%B4%20%D8%B3%D8%A7%D9%BE%D9%89
لاندې متن په غور سره ولولئ او په خپلو هغو کې خوندي کړئ:

assistant: اسدالله دانش ساپى ۱۳۴۴ لمريز كال د لغمان ولايت د افغانستان يو نامتو چاپوونکی، د کتابونو خپرندوی او فرهنگپال دی. مخينه اسدالله دانش ساپى پر ۱۳۴۴ ل ل کال په لغمان ولايت كې زېږېدلى دى. لومړنۍ زده كړې يې په لغمان او کندهار کې ترسره کړې او دولسم ټولگی يې په كابل كې لوستی دی. اسد دانش له كتاب او خپل فرهنگ سره د ځانگړې مينې درلودو له لامله پر ۱۳۶۶ لمريز كال په پېښور كې د دانش په نوم يو وړوکی كتابتون پرانيست. دانش كتابتون د هرې ورځې په تېرېدا سره غوړېده او د فرهنگيانو په زړونو كې يې ځاى پيدا كاوه. څه موده وروسته يې د يو شمېر فرهنگي ملگرو په غوښتنه د دانش خپرندويه ټولنې بنسټ کېښود او د دې تر څنگ يې د الفت په نوم د يوې علمي، ادبي او کلتوري مجلې چاپول او خپرول هم پيل کړل چې له نېکه مرغه تر دې مهاله يې ۴۰ گڼې چاپ شوې دي. دانش خپرندويې ټولنې تر اوسه د دوه زره عنوانه په شاو خوا كې علمي، تاريخي، سياسي، معلوماتي، ادبي، ژورنالېستيکي او نور بېلابېل کتابونه چاپ کړي دي. دانش په لره او بره پښتونخوا کې ځان د لويو خپرندويانو په کتار کې درولی دى. اسدالله دانش د هېواد په گڼو ښوونځيو، كليو او بانډو كې د ځوانانو او كتاب مينه والو لپاره كتابتونونه پرانيستي او هم يې له کتابتونونو سره مرسته کړې ده. ښاغلى اسد دانش په فرهنگي کړيو كې ډېر ملگري، خواخوږي او دوستان لري. ستاينې او وياړنې اسدالله دانش تر دې مهاله په گڼو مډالونو او ستاينليکونو نمانځل شوى دى. په جرمني كې د افغانستان د كلتوري ودې ټولنې له خوا د سرو زرو مډال، د كونړ سيند په مشاعره كې د كونړ مېشتو فرهنگيانو ټولنې له خوا د سرو زرو مډال، د ځلا خيريه موسسې له خوا يو مډال، د كبير ستوري يو مډال او له نيكه مرغه په دې وروستيو كې د اشوكا نړيواله جايزه ورکړ شوې، چې دا يواځې هغه ته نه بلكې ټول افغان ولس ته يو ښه زيرى او وياړ دی. سرچينه پښتانه
user: ماخذ او سرچینه:
عنوان: رضوان منور
پته: https://ps.wikipedia.org/wiki/%D8%B1%D8%B6%D9%88%D8%A7%D9%86%20%D9%85%D9%86%D9%88%D8%B1
لاندې متن په غور سره ولولئ او په خپلو هغو کې خوندي کړئ:

assistant: رضوان منور په ۱۳۴۵ کال کې په کوز کونړ کې ږزيدلی دى . ښاغلي رضوان منور د سيد جمال الدين افغان لېسه لوسېې او د ښوونکي په توگه يې دندې تر سره کړې دي. رضوان منور ۲۵ کاله وړاندې سندرې پىل کړي او نږدې ۸۰ سندرې په راديو او تلويزيونونو کې لري. رضوان منور د نامتو سندرغاري استاد منور دریم زوی دی ، خو د سندرو په دنياگى کې يې مشر زوی بلل کيږي . اخځونه افغان سندرغاړي
user: ماخذ او سرچینه:
عنوان: محمد نسيم سليمي
پته: https://ps.wikipedia.org/wiki/%D9%85%D8%AD%D9%85%D8%AF%20%D9%86%D8%B3%D9%8A%D9%85%20%D8%B3%D9%84%D9%8A%D9%85%D9%8A
لاندې متن په غور سره ولولئ او په خپلو هغو کې خوندي کړئ:

assistant: ښاغلى محمد نسيم سليمي د محمد رحيم زوى ، د کندهار د ښار د دوهمې ناحيې د مير هزار په کوڅه کې زيږېدلى دى . زده کړې لومړنۍ زده کړې يې په مشرقي لېسه ، او وروسته يې د احمد شاه بابا په لېسه کې ترسره رسولي دي. د کابل پوهنتون د اقتصاد په پوهنځي کې شامل شو او د پيسو او بانک چلولو او ملي انکشاف له برخې څخه فارغ شو ، د نورو تحصيلاتو لپاره امريکې ته ولاړ او د دموگرافي ، او په تېره بيا د وگړو د احصايې په برخه کې يې تحصيل وکړ. دندې محمد نسيم سليمي د کندهار او زابل په ولاياتو کې د ښوونکي په حيث وظيفه تر سره کړې ، او همدغه رنگه يې د مرکزي احصايې په عمومي رياست کې په بيلابيلو برخو کې خدمت کړى دى. نوموړى د اقتصاد د مطالعې تر څنگ د هېواد له تاريخ ، ادب او کلتور سره مينه او علاقه لري . لیکلي اثار د سليمي ليکنې په خپل وخت کې د هېواد په بېلابېلو نشرياتو ، مجلو او ورځپاڼو کې خپرې شوې دي. نسيم سليمي د ١٩٨٠ کال راهيسې له وطنه ليرې لومړى په جرمني او اوس دامريکې د کاليفورنيا په ايالت کې اوسيږي. محمد نسيم سليمي د پښتو متلونو د يوې مجموعې راټولونکى هم دى . اخځونه پښتانه ليکوال
user: ماخذ او سرچینه:
عنوان: ننداره
پته: https://ps.wikipedia.org/wiki/%D9%86%D9%86%D8%AF%D8%A7%D8%B1%D9%87
لاندې متن په غور سره ولولئ او په خپلو هغو کې خوندي کړئ:

assistant: ننداره كيداي شي نغوته وي دا لاندي سرليكونو ته واده تلويزونې ننداره نندارتون توليد كنسرټ راډيويي خپرونې داتڼ ننداره پوځي ننداره سينما د ښكلا ننداره لړى سريال ننداره ډرامه ايزه ننداره سركس صحنه ایزه ننداره بې غږه ننداره طنزي ننداره غږيزه سوتي ننداره كرهڼيزه ننداره نندارې
user: ماخذ او سرچینه:
عنوان: وییزېرمه
پته: https://ps.wikipedia.org/wiki/%D9%88%DB%8C%DB%8C%D8%B2%DB%90%D8%B1%D9%85%D9%87
لاندې متن په غور سره ولولئ او په خپلو هغو کې خوندي کړئ:

assistant: وييزيرمه په انگرېزي: دى دا د هغو ستونزمنو ،تخنيكې ، نويو او باندنيو وييونو يوه ابيڅيزه لړۍ ده چې د كتاب په پای كې وي. چې د هر يوه ويي ويکېپوره مانا او پيژندنه پكې كيږي او دا د لوستونكي سره مرسته كوي ترڅو د لوستلو په وخت كې په پوهيدلو كې ستونزه پيدا نه كړې. دا ډول ويي زېرمى د هر کتاب په پای کې څرگندېږي، اوپه اړونده کتاب کې د نويو ويونو اوهاغه اصطلاحاتو په گډون په کې راټولې شوي وي کوم چې نوي راټوکېدلي وي او يا هم څه نا څه پردي ويونه وي. د کتاب سکښت
user: ماخذ او سرچینه:
عنوان: قمرگله
پته: https://ps.wikipedia.org/wiki/%D9%82%D9%85%D8%B1%DA%AF%D9%84%D9%87
لاندې متن په غور سره ولولئ او په خپلو هغو کې خوندي کړئ:

assistant: د طلايي آواز لرونکې ميرمن قمر گله د ننگرهار ولايت د شگې په ولسوالۍ کې سترگې غړولي او د افغاني موسيقي هنر ته له همغه وخته يوه ځانگړې ډالۍ وه. په اووه کلنۍ يې په سندرو ويلو پيل وکړ او ډير ژر له خپل کلي ، ولسوالۍ او ولايت څخه دافغانستان د هنري آسمان د ستورو په ډله کې ديوه طلايي ستوري په شان وځليده . د ميرمن قمرگل لمړنۍ سندره: په ما ميينه سترگې دې سرې دي - نن دې ډير ژړلي دينه د راډيو افغانستان د څپو له لارې د خلکو پر زړونو کيناسته چې په دې توگه يې د هنر په دغه اوږده مزل کې د خپل هنري ژوندانه په بدل کې د اعليحضرت محمد ظاهر شاه ، سردار محمد داود خان ، ببرک کارمل او ډاکټر نجيب الله له خوا څخه د خلکو او ملت په نماينده گۍ طلايي مډالونه پر ټټر ټومبل شوي دي ، او د زه سپينه کوتره يم اوچته پروازونه کړم سندرې ميرمن قمرگل د يوې سوله پالې مور په توگه لا ډيره وځلوله او د ميرمن قمر گل وروستۍ لاس ته راوړنه د افغانستان د بلبلې لقب دى چې د حامد کرزي له خوا څخه ورته ورکړل شوى دى. ميرمن قمر گل په اووه کلنۍ په سندرو ويلو پيل کړى او لمړنۍ سندره يې ، لكه څنگه چې پاس هم وويل شول ، په ما مينه سترگې دې سرې دي - نن دې ډير ژړلي دينه ده. ميرمن قمر گل يو وختي د راډيو افغانستان له خوا څخه د کال سندرغاړې ، په دې وروستيو وختونو کې د آريانا د ټلويزيون له خوا د خلکو په نماينده گۍ د ښې سندر غاړې جايزه او ١٩٩٨ يم کال کې يې په کليفورنيا کې د افغانانو د ټولنې له خوا او په دې توگه په سلگونو نورې جايزې او لقبونه گټلي دي . ميرمن قمر گل واده کړى ، درې لوڼې او درې زامن لري ، په کاناډا کې ژوند کوي . د خپلو زامنو په مرسته لا تر اوسه هم خپلو هنري کارنو ته دوام ورکوي . اخځونه پښتنې پښتنې سندرغاړې افغان سندرغاړي ښځينه افغانې سندرغاړي
user: ماخذ او سرچینه:
عنوان: حيات كاکړ
پته: https://ps.wikipedia.org/wiki/%D8%AD%D9%8A%D8%A7%D8%AA%20%D9%83%D8%A7%DA%A9%DA%93
لاندې متن په غور سره ولولئ او په خپلو هغو کې خوندي کړئ:

assistant: حيات کاکړ په کندهارکې نړى ته راغلى او په کابل کې ېې زده کړې کړې دي د کابل په نوي ښار کې اوسيدۀ . همدلته وړکتون او بيا د نواباد ١٤ لمبر ښوونځي ته ولاړ ، د حبيبيې ليسې ته ورغى او بيا پوځي عسکري ليسې ته شامل شو . درې کاله ېې عسکري ښوونځي ولوست او بيا د زده کړو لپاره د امريکې متحدوايالتونو ته وليږل شو . په نيويارک کې ېې د کوينز کالج ولوست او بيا هوايي اکاډمى ته د لوړوزده کړو لپاره ورغي د الوتکو د انجن انجينيري ېې زده کړه . هوايي اکاډمي ېې پاى ته ورسوله او افغانستان ته ېې د تگ تکل وکړ ، خو هلته حالات بدل شول او دده هوډ هم بدل شو . نيم وخت کار ېې وموند پارسلونه به ېې وړل راوړل . وروسته ېې دلاس انجلس په هوايي ډگر کې دنده ترلاسه کړه . د سترو الوتکو يانې دي سي ١٠ په انجنونو ېې کار کاوه . هلته ېې يوولس کاله کاروکړ . وروسته ىې ځانته خپل کاروبار پيل کړ . د ايتالوي خوراکونو رستوران ېې پرانست . اوس تقاعد شوى دى او کار نه کوي ، خو له موسيقي سره سروکار لري او سندرې هم وايي . له کوچنيوالي ېې له موسيقي سره مينه لرله . د ناشناس سندرې ېې زياتې خوښيدې . د امريکا غږ سره ېې همکاري لرله او د ازهرچمن سمنې خپرونه ېې چلوله . ديارلس سي ډي گان ېې جوړکړي دي . درې ډي وي ډي لري . واده ېې کړى ، درې زامن اودوې لوڼې لري .
user: ماخذ او سرچینه:
عنوان: تخنيک
پته: https://ps.wikipedia.org/wiki/%D8%AA%D8%AE%D9%86%D9%8A%DA%A9
لاندې متن په غور سره ولولئ او په خپلو هغو کې خوندي کړئ:

assistant: تخنيك دا د ځانگړو كړنو او دندو د سرته رسولو لپاره يو چلندلار دي: تكنالوژي د تخنيكونو زده كړه يا ټوليزه ده. وړتيا،د يوه دندي د اجراكولو توانايي. تخنيك پوهنه، هر هغه غونډاليز چلند چي د طبعيت پوهنه اړوند مالومات لاسته راوړو. تخنيک
user: ماخذ او سرچینه:
عنوان: تخنیکپوهنه
پته: https://ps.wikipedia.org/wiki/%D8%AA%D8%AE%D9%86%DB%8C%DA%A9%D9%BE%D9%88%D9%87%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: تخنيکپوهنه هر هغه سيستماتيک مېتود ته ويل کيږي چې د ساينسي مالوماتو يا مطلوب محصول د ترلاسه کولو لپاره کارول کيږي. تخنيکپوهنه په بېلابېلو ډلو وېشل کېدی شي بېلګې په توګه.: د چمتووالي تخنیکونه د ترکیب تخنیکونه بېلګه. په عضوي کیمیا کې د ګرینارډ ریجنټونو کارول د ودې او کرنې تخنیکونه بېلګه. کرېستال وده يا د حجرو کرلپه بيالوژي کې د پاکولو تخنیکونه بېلګه په کیمیا کې د پاکولو میتودونو لیست د اندازه کولو تخنیکونه د تحلیل تخنیکونه بېلګه هغه چې اټومي یا مالیکولر جوړښت څرګندوي. د ځانګړتیاوو تخنیکونه بېلګه هغه چې د موادو یو مشخص ملکیت اندازه کوي. د انځور کولو تخنیکونه بېلګه مایکروسکوپي وسایل په ډېری قضیو کې دا مېتودونه د وسایلو تخنیکونو ته وده ورکړي چې ګران تجهیزاتو ته اړتیا لري. دا په ځانګړې توګه په علومو کې رېښتیا ده لکه فزیک، کیمیا، او فلکیات. دا دود دی چې د تخنیکونو نومونه په لنډیزونو کې لنډ کړي، که څه هم دا د دوی ټولو لپاره ندي. په ځانګړې توګه د کمپیوټر راتګ د تخنیکونو په شمېر کې د ریښتیني پراختیا لامل شوی چې لږ شمېر ساینس پوهان لاهم د ټولو موجوداتو په اړه ښه کتنه لري. د مثال په توګه، د د موادو د تحلیل د مېتودونو لیست او:وېشنيزه:تخنيکپوهنه. تخنیکپوهنه
user: ماخذ او سرچینه:
عنوان: راډيويي خپرونې
پته: https://ps.wikipedia.org/wiki/%D8%B1%D8%A7%DA%89%D9%8A%D9%88%D9%8A%D9%8A%20%D8%AE%D9%BE%D8%B1%D9%88%D9%86%DB%90
لاندې متن په غور سره ولولئ او په خپلو هغو کې خوندي کړئ:

assistant: راډیویي خپرونې هغه منځپانگې دي کوم چې د راډيو سټشنونو لخوا خپریږي. د راډیو مخینه راډیویي خپرونې
user: ماخذ او سرچینه:
عنوان: ساتونکی
پته: https://ps.wikipedia.org/wiki/%D8%B3%D8%A7%D8%AA%D9%88%D9%86%DA%A9%DB%8C
لاندې متن په غور سره ولولئ او په خپلو هغو کې خوندي کړئ:

assistant: ساتونکی پوليسيو ټولنيز ځواك دي چي د قانون د پلى كولو او د امنيت په تامينولو كي كار كوي د زور په كارولو سره سرچینې امنیت
user: ماخذ او سرچینه:
عنوان: پښتانه ټبرونه
پته: https://ps.wikipedia.org/wiki/%D9%BE%DA%9A%D8%AA%D8%A7%D9%86%D9%87%20%D9%BC%D8%A8%D8%B1%D9%88%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: پښتنى قبيلى په څلورو ډلو ويشل شوي دې سړبن، غرغښت او کرلاڼ هماغسې چې پښتانه له پنځگونو آرياني ټبرونو څخه د ساکانو له سترو پاتې شونیو څخه گڼل کېږي او له دې سره د ختیزې آريانا يا اوسني افغانستان لومړني آروبومي استوگن ، دغسې پخپله هم پر سترو پنځگونو ټبرونو يا ښاخونو وېشنه مومي او بیا ېې دغه ستر ټبرونه يا ښاخونه پّ جلا جلا توگه پر بېلا بېلو ښرانگو او ښرانگوړو ، زييونو ، خېلونو او وړو وړو پښو وېشل کېږي . لومړنی ستر پنځگونی وېش او نور لوی لوی او واړه واړه وېشونه او پښته ونې شجرې د ټبرني اوډون نظامزېږنده ده او د همدغه اوډون د پايښت له کبله د پښتنو د بې شمېرو انگېرنو او روایتونو د يوه رغنده ټوک په توگه تر اوسه تاندوتازه پاتې دي. او په پای کې ېې هم له گړنۍ بڼې څخه لیکنۍ ته هم لاره موندلې او له ښايسته ډېر مهاله راهیسې شاعرانو، لیکوالو ،پښت پوهانو او تاریخوالو راخوندي کړي دي. په دې لړ کې ورته خوشال بابا درې ـ څلور سوه کاله پخوا داسې پېيلي جوه بښلې ده. پښتون په اصل سړبنی دی يا غورغښتی دی يا بېټنی دی لودي، غلجی د بېټ له لوره په سړبن پورې بیا کرلاڼی دی د پښتنو ټبرنیو روایتونو له مخې دغه پنځه ټبرونه په لومړي سر کې د يو گډ ورنیکه قیس کاس ساک يا په اسلامي نامه عبدالرشید له درو ځامنو څخه آره اخلي سړبن ـ غرغښت ـ بېټنی بېټ نیکه . ددغو درو پلرونو زوزات په ٬٬٫اصلي ٫ پښتنو کې راځي او د پاتې دوو زوزات متوزي او کرلاڼي د ٬٬وصلي٫٫ پښتنو په نامه بلل کېږي . مانا دا چې د لومړنيو درو پلرونو يا په بله وینا د بېټ نیکه د زامنو پر ځای د لوڼو له زوزات څخه دي. د ظفر کاکاخېل ۱۲۶۵ ـ ۱۲۶۶مخ له ویناسره سم پنځه گوني ښاخونه ټول ۴۰۵ غوره ټبرونه رااخلي ، په دې ډول . سړبني ټبرونه ۱۰۵ غرغښتي ټبرونه ۹۵ بېټني ټبرونه ۲۵ متوزوي ټبرونه ۵۲ کرلاڼي ټبرونه ۱۲۸ او په پښتو كې خېل او زي دواړه د زوی په مانا دی د ټولو ټبرونو لړليک لکه څنگه چې ويل شوي دي چې پښتانه ټول په بنيادي توگه په څلورو قبيلو يعني سربڼي،بېټني،غرغښت او کرلاڼې کې ويشل شوي دي،لاندې په دې څلورو واړو قبيلو کې چې څومره قبائل دي هغه ورکړی شوي دي: بيټني بيټني ښاخ کې دا وړې قبيلو راځي: کرلاڼي کرلاڼي ښاخ کې دا ټبرونه راځي: سرچينه پښتو او پښتانه د ژبپوهنې په رڼا کې له ساکي مخينې سره د پوهاند زیار لیکنې ۲۹۱ ـ۲۹۳مخ. پښتانه
user: ماخذ او سرچینه:
عنوان: نامتو پښتانه
پته: https://ps.wikipedia.org/wiki/%D9%86%D8%A7%D9%85%D8%AA%D9%88%20%D9%BE%DA%9A%D8%AA%D8%A7%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: پښتانه چې د پختانه په نامه هم پېژندل کېږي پټانان يا افغانان د افغانستان يوه توکميزه ډله ده چې د دغه توکم د ټولو وگړو شمېر په پاکستان او افغانستان کې نژدې ۷۰ ميليونو ته رسېږي. دا توکم د نړۍ په څينې نورو هېوادونو لکه ايران، هند، او د عربي متحده ايالاتو برسېره په ځينې نورو اروپايي هېوادونو کې هم مېشته دي. پښتانه پخپلې مورنۍ ژبې پښتو خبرې کوي، خو ځينو يې د جغرافيايي موقعيت او د نورو ژبو څخه د اغېزمنېدو له کبله خپلې ژبې بدلې کړي، چې په دغو ژبو کې ځينې پاړسي ژبه، اوردو ژبه، هندي ژبه او انگرېزي ژبه خپله کړې. په هند کې پښتانه د پټان په نامه پېژندل شوي. نامتو شخصيتونه پښتانه
user: ماخذ او سرچینه:
عنوان: اتل
پته: https://ps.wikipedia.org/wiki/%D8%A7%D8%AA%D9%84
لاندې متن په غور سره ولولئ او په خپلو هغو کې خوندي کړئ:

assistant: اتل سپورت، يو داسې څوک چې په سپورتي لوبو کې تر ټولو غوره او پياوړی وي. اتل ملي، د يوه هېواد په تاريخي پېښو کې، او يا هم د يوه هېواد د ملي گټو د ژغورنې وگړی.
user: ماخذ او سرچینه:
عنوان: گڼرسنۍ
پته: https://ps.wikipedia.org/wiki/%DA%AF%DA%BC%D8%B1%D8%B3%D9%86%DB%8D
لاندې متن په غور سره ولولئ او په خپلو هغو کې خوندي کړئ:

assistant: گڼرسنۍ، له گڼو رسنیو لکه: غږ، انځور، ویډیو. سیلن ... څخه یوځای د استوزې د استولو لپاره گټې اخیستې ته گڼرسنۍ وایی. د اړیکتیاو سکښت سکښت
user: ماخذ او سرچینه:
عنوان: ويليم فاکنر
پته: https://ps.wikipedia.org/wiki/%D9%88%D9%8A%D9%84%D9%8A%D9%85%20%D9%81%D8%A7%DA%A9%D9%86%D8%B1
لاندې متن په غور سره ولولئ او په خپلو هغو کې خوندي کړئ:

assistant: ويليم فاکنر په د امريکا د مي سي سي پي په نيو آلباني کې په يوه سياستواله کورنۍ کې نړۍ ته سترگې وغړولې. د ماشومتوب پړاو يې د خپل نيکه کلنل فاکنر سره پيل کړ چې هغه هم پياوړى ليکوال او سياستوال وو او په ١٩٨٩ کال د خپلو سياسي رقيبانو په لاس ووژل شو. په ١٩٠٢ کال کې آکسفورډ ته له خپلې کورنۍ سره لاړ او په پوهنتون کې يې لوړې زده کړې پيل کړې. ويليم د لومړۍ نړيوالې جگړې پر مهال لوړې زده کړې خوشې کړې او په آکسفورد کې په يو بانک کې په کار بوخت شو او له هغې وروسته د کاناډا په هوايي ځواک کې په کار بوخت شو چې له نړيوالې جگړې وروسته بېرته آکسفورد ته لاړاو په مي سي سي پي پوهنتون کې په زده کړو بوخت شو. د زده کړو ترڅنگ يې د محصلينو په خپرونه کې انتقادي مقالې او شعرونه خپرول، خو په ١٩١٩ کې يې په کلي توگه پوهنتون پرېښود او نيويارک ته لاړ. هلته يې په يو کتابتون کې په کار پيل وکړ او له بېلابېلو کارونو وروسته يې په خپلو پيسو د د مرمرين فاون يو ديوان خپور کړ. پدې وخت کې له مشهورو ليکوالو او اديبانو سره هم آشنا شو چې له هغې جملې شروود اندرسن سره يې نږدې آشنايي پيدا شوه او د هغه په کور کې زيات پاتې شو. فاکنر د شرووډ انډرسن تکړه ليکوالې په مرسته په ١٩٢٦ کال خپل لومړى ناول خپور کړ او په ١٩٢٥ کال کې يې له خپل يو دوست سره ايټاليا ته سفر وکړ او له هغه ځايه آلمان او فرانسې ته لاړ. اکسفورد ته له را تگ وروسته يې گڼ داستانونه خپاره کړل چې له هغې جملې يې ماشې، ١٩٢٧ او سارتوريس، ١٩٢٩ ته اشاره کولاى شو. په همدې کال يې د غوسې او شور ماشور ناول خپور شو چې د گڼو کره کتونکو پام يې ځانته را واړاوه. د ١٩٢٩ کال په جون مياشت کې يې د خپل ماشومتوب د پړاو له ملگرې سټل اوډلم سره واده وکړ. په دې مهال کې د پوهنتون د برېښنا په مرکز کې ساتونکى وو او هلته يې خپل پنځم ناول د په نوم وليکه چې پکې د وژنو، زنا او فحشا ناوړه برخليکونه پکې ترسترگو کېږي. فاکنر په ١٩٣١ کې د حريم په نوم ناول خپور کړ چې شهرت، بريا او پيسې يې ورته ډالۍ کړې، پدې داستان کې هم بې محاکمې وژنې او تيري ترسترگو کېږي چې د هغه استعداد پکې ښه ځلېدلى دى. په همدې کال کې يې په گست مياشت کې روښنايي په نوم داستان کې د يوې حاملې نجلۍ کيسه وکړه. په دې کلونو کې هغه گڼ نور آثار وپنځول چې پکې وحشي ونو، کلي، تمثيل او ښار او داسې نورو ته اشاره کولاى شو. فاکنر په ١٩٥٠ د نوبل د ادبي جايزې او په ١٩٥ کال کې د ښار د داستان له امله د پوليتزر جايزې په تر لاسه کولو بريالى شو. د فاکنر وروستى ناول د کيسه بورانو په نوم د ١٩٦٢ کال په جون مياشت کې خپور شو او خپله هم د همدې کال په جولاى کې د زړه د سکتې له امله په آکسفورډ کې ومړ. اخځونه امريکايي ليکوال
user: ماخذ او سرچینه:
عنوان: عبدالرسول امين
پته: https://ps.wikipedia.org/wiki/%D8%B9%D8%A8%D8%AF%D8%A7%D9%84%D8%B1%D8%B3%D9%88%D9%84%20%D8%A7%D9%85%D9%8A%D9%86
لاندې متن په غور سره ولولئ او په خپلو هغو کې خوندي کړئ:

assistant: پروفیسر عبدالرسول امین ١٩٣٩ ز.دمې له ۱۰ ـ ۲۰۰۹.ز.داکتوبر ۳۱ د کونړ ولايت په وټه پور کلي کې دمحمد امين خان په کورنۍ کې زيږيدلي و. زده کړې لومړنۍ زده کړې يې په افغانستان کې سرته رسولى او د مينځنيو او لوړو زده کړو ترسره کولو لپاره په ١٣٣٤ کال کې پېښور ته تللی و. په پېښور کې يې يو کال دانگريزي او اردو ژبې زده کړه وکړه او بيا دمينځنيو زده کړو دسرته رسولو دپاره د فارورډ سکول اينډ کالج کې شامل شو. په ١٩٦٠ کال کې فارغ شو او د لوړو زده کړو د پاره دپېښور په اسلاميه کالج کې داخله واخيسته. په ۱۹٦٦ کې ېې دماسټرۍ سند ترلاسه کړ وروسته له هغې بيرته افغانستان ته ستون شو . په افغانستان کې ېې دندې پروفیسر عبدالرسول امين افغانستان ته په بيرته ستنيدو دپښتو ټولنې غړيتوب ترلاسه کړ او بيا دکابل پوهنتون دادبياتو او بشري علمو په پوهنځي کې داجتماعي علومو داستاد په توگه وټاکل شو.. پروفيسر امين په ١٣٥٨ کال کې دوخت د رژيم دمخالفت په اثر زندان ته وليږل شو. او د زندان څخه تر خلاصيدو وروسته په افغانستان باندې دسرو لښکرو دراتگ سره سم پېښور ته کډوال شو. د کډوالۍ په مهال ېې کلتوري او سیاسي هلې ځلې د ١٩٨٠ څخه تر ١٩٨٥ کالو پورې په پېښور کې دملي اسلامي محاذ په تنظيم کې او هم دافغان اطلاعاتي مرکز کې کار کاوه. په ١٩٨٥ کال کې ، چې دده او يو شمير نوروافغانانو له خوا دازاد افغانستان دليکوالو ټولنه وفا جوړه شوه دی يې د ريس په توگه وټاکل شو وروسته دغه ټولنه دافغانستان دمطالعاتو په مرکز بدله شوه چې بيا هم پروفيسر امين يې مشري کوله. رسول امين دکډوالۍ په محال دمرکز له خوا يو لړ ملي او نړيوال سيمينارونه او کانفرانسونه جوړ کړل. دخپلواکۍ په نوم مجله ، دوفا مجله ، دوفا اخبار ، دافغانانو جريده او په سلگونو کتابونه يې ددغه مرکز څخه چاپ او خپاره کړل . همدارز دافغانستان دمسلى په اړه په ډيرو ملي او نړيوالو سيمينارونو او کانفرانسونو کې هم کډون وکړ ، چې دهغې په ترڅ کې دامريکي متحده ايالاتو ، انگليستان ، فرانسي ، المان ، مرکزي اسيا ، ډنمارک ، هالينډ ، بلجيم ، سويس ، يونان ،ايټاليا ، ناروى ، مصر او نورو هيوادونو ته سفرونه وکړل کله چې په روم کې دافغانانو له خوا دافغانستان دمسئلې دحل په اړه افغانان سره راټول شول رسول امين يې دمخکښانو دډلې څخه و او بيا وروسته کله چې دبون دتاريخي پريکړې وروسته په افغانستان کې لنډ مهاله اداره رامينځ ته شوه دپوهنې دوزير په توگه وټاکل شو. لیکلي او چاپي اثار د پروفيسررسول امين يو شمير ليکني اثار چاپ شوي او هم دنورو ژبو څخه يې ډير اثار ژباړلي او چاپ باندې ېې رسولي دي ، يوه مهمه رساله ېې افغانستان د تاریخ له خطرناک پېچومي تېرېږي ۱۳۷۵ نومېږي. مړینه پروفيسر امين دلنډ مهالې ادارې تر شپږ مياشتو پورې وزارت څخه وروسته دافغانستان دمطالعاتو دريس په توگه خپله موسيسه پر مخ وړله او له دې لارې يې دخپلو افغانانو په خدمت کې و. د ٢٠٠٩ کال داکتوبر دمياشتې په ٣١ داسټريليا دملبورن په ښار کې دورپېښې ناروغۍ له امله له دی نیمگړی نړۍ څخه ېې د تل لپاره سترگی پټی کړې. سرچینه سباوون مجلې وېب پاڼه افغان ليکول پښتانه پښتانه ليکوال افغانان
user: ماخذ او سرچینه:
عنوان: نعمت پژواک
پته: https://ps.wikipedia.org/wiki/%D9%86%D8%B9%D9%85%D8%AA%20%D9%BE%DA%98%D9%88%D8%A7%DA%A9
لاندې متن په غور سره ولولئ او په خپلو هغو کې خوندي کړئ:

assistant: ډاکتر نعمت الله پژواک په ۱۳۰۷هجري لمریزکالدزمري د میاشتې په ۲۱ ــ ۱۳۸۸ هجري لمریز کال په کابل کې د مرحوم حفیظ الله په کاله کې زېږیدلی و . زده کړې نوموړي د ښونې او روزنې په څانگه کې لوړې زده کړې کړې وې . دندې او د حبیبې لېسې د مدیر ، د پوهنې د وزارت د ثانوي تدریساتو د ریس ، د بامیانو د والي ، د کابل ولايت د والي ، د کورنیو چارو د وزیر د پوهنې د وزیر، او د صدراعظم د سلاکار وزیر او مرستیال په توگه یې دندې ترسره کړې وې . په کډوالۍ کې ېې دندې نوموړي لس کاله د امریکا په بېلابېلو علمي موسیسو کې هم د افغانستان د ژبو پښتو او درې تدریس کړی دی . ډاکتر نعمت الله پژواک د افغانستان سیاسي او فرهنگي شخصیت د جمعې په ورځ د۷۹ کلونو په عمرېې د امریکا د ویرجینیا په ایالت کې له دې نړۍ سترگې پټې کړې . سرچینه د سباوون مجلې وېبپاڼه افغان سياستوال
user: ماخذ او سرچینه:
عنوان: حامد کرزی نړيوال هوايي ډگر
پته: https://ps.wikipedia.org/wiki/%D8%AD%D8%A7%D9%85%D8%AF%20%DA%A9%D8%B1%D8%B2%DB%8C%20%D9%86%DA%93%D9%8A%D9%88%D8%A7%D9%84%20%D9%87%D9%88%D8%A7%D9%8A%D9%8A%20%DA%89%DA%AF%D8%B1
لاندې متن په غور سره ولولئ او په خپلو هغو کې خوندي کړئ:

assistant: حامد کرزی نړيوال هوايي ډگر چې پخوا د د کابل نړيوال هوايي ډگر او د خواجه رواش هوايي ډگر په نومونو هم یاديږي په ۱۹۶۰ زېږديز کال کې د وخت د حکومت لخوا جوړ شو چې د کابل ښار له مرکز څخه ۱۶ کيلو متره واټن لري. د کابل هوايي ډگر هوايي ليکې او سفرونه انځورتون د افغانستان هوايي ډگرونه
user: ماخذ او سرچینه:
عنوان: ساهيالي
پته: https://ps.wikipedia.org/wiki/%D8%B3%D8%A7%D9%87%D9%8A%D8%A7%D9%84%D9%8A
لاندې متن په غور سره ولولئ او په خپلو هغو کې خوندي کړئ:

assistant: ساهيالي د ډیری لاهم عکسونو څخه د فلم جوړولو لاره ده. عکسونه یو له بل وروسته یوځای کیښودل کیږي ، او بیا په ګړندي سرعت سره لوبیدلی ترڅو د حرکت بدبختي ورکړي.
user: ماخذ او سرچینه:
عنوان: د نن مجله
پته: https://ps.wikipedia.org/wiki/%D8%AF%20%D9%86%D9%86%20%D9%85%D8%AC%D9%84%D9%87
لاندې متن په غور سره ولولئ او په خپلو هغو کې خوندي کړئ:

assistant: د نن افغانستان نوم مجله چی د کابل ځخه نشریږی. پښتو رسنۍ
user: ماخذ او سرچینه:
عنوان: عبدالصبور صمدي
پته: https://ps.wikipedia.org/wiki/%D8%B9%D8%A8%D8%AF%D8%A7%D9%84%D8%B5%D8%A8%D9%88%D8%B1%20%D8%B5%D9%85%D8%AF%D9%8A
لاندې متن په غور سره ولولئ او په خپلو هغو کې خوندي کړئ:

assistant: عبدالصبور صمدي د عبدالصمد زوى دری ديرش کال وړاندې په جلاال اباد ښار کې زيږيدلى دى . زده کړې لومړنۍ زده کړې يی په جلال اباد او کابل کې ترسره کړي دي او بیا د ننگرهار پوهنتون د ښوونې او روزنې د پوهنځي په پښتو څانگه کې شامل شوی دی او د لیسانس په درجه ترې فارغ شوی دی . ښاغلی صمدي د ننگرهار ولايت په دولتي تلويزون کی دنده تر سره کوي. صمدي سربېره پردې چی غښتلی ممثل دى ، په گڼو پروگرامونو ، ډرامو ، تمثیلي ټوټو او فلمونو کې ونډه اخيستې ده ، تر څنگ يی د کمپيوتر پر بېلابېلو پروگرامونو پوهاوی لري . خو له دی ټولو خبرو سره سره دى يوه بله ځانگړنه هم لري ، چې هغه د خطاطۍ هنر دی چې ښاغلی صمدي ترې برخمن دى . ده په دې برخه کې ډېر کار کړى او شاگردان يې هم روزلي دي . اخځونه
user: ماخذ او سرچینه:
عنوان: سردار يوسف زى
پته: https://ps.wikipedia.org/wiki/%D8%B3%D8%B1%D8%AF%D8%A7%D8%B1%20%D9%8A%D9%88%D8%B3%D9%81%20%D8%B2%D9%89
لاندې متن په غور سره ولولئ او په خپلو هغو کې خوندي کړئ:

assistant: ښاغلى سردار يوسف زى په ملکنډ کې زيږيدلى ، خپلې زده کړى يې د پېښور په پوهنتون کې پاى ته رسول دي . د پښتو موسيقي منل شوى سندرغاړى سردار يوسفزى ، د ښکلي غږ لرونکى په موسيقي پوه او په پښتو موسيقي کې خپل ځانگړى ځاى لري . ښاغلى سردار يوسفزى په کال ٢٠٠٣ کې په موسيقي پيل وکړ ، لمړى سندرې يې فولکوريکې سندرې وې . تر اوسه پنځه البومه لري . د افغانستان او پاکستان په تلويزيونو کې يې سندرې ثبت کړي دي . سردار يوسفزى د سندرو ويلو تر څنگ د سندرو کمپوزونه هم جوړوي . اخځونه پښتانه سندرغاړي
user: ماخذ او سرچینه:
عنوان: هري رود
پته: https://ps.wikipedia.org/wiki/%D9%87%D8%B1%D9%8A%20%D8%B1%D9%88%D8%AF
لاندې متن په غور سره ولولئ او په خپلو هغو کې خوندي کړئ:

assistant: هريرود د بابا دغره له لو يديځو لمنو څخه چي ۴۰۰۰ متره ارتـفاع لري او بند سر جنگل نوميږي ، سرچينه اخلي ، هر يرود د سنگل آب او سرجنگل له اوبو سره تر يوځای کېدو وروسته گړندی دسياه کوه او سپين غر ترمنځ له ختيځ څخه لوېديځ ته درومي . دهرات د او بې په ولسوالۍ کي د تگاو ايشان اوبه ورسره يوځای کيږي . هر يرود دهرات دښار له جنوب څخه ترتېرېدو وروسته دغور يانو شگلنو دښتوته ننوزي . دهرات په کوشان کي هر يرود دسمندرڅخه لوړ موقعيت لري . دهرات له اسلام کلا څخه مخ په ذوالفقار شمالاً ۳۰ کېلومتره دافغانستان او ايران ترمنځ طبيعي سرحد جوړوي . په ۱۹۸۸ کال دهر يرود دبت حساب سوی دئ . د افغانستان سیندونه هرات
user: ماخذ او سرچینه:
عنوان: د هرات جامع جومات
پته: https://ps.wikipedia.org/wiki/%D8%AF%20%D9%87%D8%B1%D8%A7%D8%AA%20%D8%AC%D8%A7%D9%85%D8%B9%20%D8%AC%D9%88%D9%85%D8%A7%D8%AA
لاندې متن په غور سره ولولئ او په خپلو هغو کې خوندي کړئ:

assistant: د هرات جامع جومات بنسټ ایښودونکی سلطان غياث الدين غوري دی، چې دده زیارت هم دهمدې جومات په شمالي برخه کې تر یوې گنبدې لاندې څرگند دی او دامشهور واکمن په ۱۲۰۲ م کال کې په حق رسیدلی دی. د دې جومات په جنوبي برخه کې د غوریانو د دورې یو څه نقش و نگار هم پاتي دی، چې هلته یوه ښه روښانه او ښکلې کتیبه هم تر سترگو کیږي، چې د سلطان غیاث الدین نوم پرې لیکل شوی دی. دا جومات چې کله د تیموریانو په دوران کې د دویم ځل لپاره نقش و نگار شو ، دغوري دورې نقش پکې له منځه ولاړ، چې مخکې یې یادونه وشوه ، یوازې په یوه برخه کې پاتې و، خو په ۱۹۴۳ م ۱۳۲۲ هـ ش کال کې بیا کار پيل شو او په دې اړه زیار ایستل کېده، چې هغه پخوانۍ بڼه برسېرنه او د تیموري دورې نقش ترې یو پلو ته کړي چې دا کارونه د تیموري پاچا سلطان حسین بایقرا په وخت کې صورت نیولی و، چې دهغه واکمنۍ دوره له ۱۴۶۸ څخه بیا تر ۱۵۰۶ م پورې یوه زرینه او علم پروره دوره وه. انځورتون د افغانستان جوماتونه هرات
user: ماخذ او سرچینه:
عنوان: هيلري کلنټن
پته: https://ps.wikipedia.org/wiki/%D9%87%D9%8A%D9%84%D8%B1%D9%8A%20%DA%A9%D9%84%D9%86%D9%BC%D9%86
لاندې متن په غور سره ولولئ او په خپلو هغو کې خوندي کړئ:

assistant: هيلري کلنټن چي پخوانی نوم ئي هيلري ډاين رودهام دی په ۱۹۴۷ ز کال د اکتوبر پر ۲۶ د شيکاگو پر شاوخوا د ايلينويس په ښار کښي په هغه کورنۍ کي دنيا ته راغلې چي رېښه ئي انگليسي ده . زده کړې هغې په ۱۹۷۳ ز کال داييل پوهنتون د حقوقو فاکولته پاي ته ورسوله. په همدغه پوهنتون کي په ۱۹۷۰ کال د خپل راتلونکي مېړه بل کلنټن سره هم معرفي سول . سياسي ژوند هيلري کلنټن په ۱۹۹۲ کال کي دماساچوسيت په ښارکي د ماشومانو د دفاع په فونډ کي حقوقي مشاوري دنده پر غاړه لرل. او په ۱۹۷۴ کال په واشنگتن کي د امريکا د کانگريس د حقوقي چارو دکميټې په اپارات کي مقرره سوله. هغې دواترگيت د مسلې او د ريچارد نيکسن پر خلاف چي بايد له مقامه گوښه سي د دوسې په څېړونو کي هم برخه اخيستې ده. په ۱۹۷۵ کال ارکنزاس ته ولاړه، او په همدې کال ئي دبيل کلينتون سره واده وکړ . په ۱۹۹۲ کال د بل کلنټن په انتخاباتي کمپاين کي ئې فعاله ونډه واخيسته. د هغه تر ټاکل کېدو وروسته ئي په ۱۹۹۳ کال کي دجمهوري رياست په چوکاټ کښي دروغتيايي خدماتو دکمېټې د مشري دنده پر غاړه درلوده. په ۱۹۹۴ کال کي د وايټواټر په مسله کي چي د ارکنزاس په ښارکي د ۱۹۷۰ نه تر ۱۹۸۰ کال پوري د بل کلنټن دغير منقول جايداد دمالې پر سر لانجه وه، يوه له مهمو څېرو څخه وه، دا په دې معنا چي دغه دعوه هغې پر مخ وړله. البته دا يو بله لويه قيصه ده چي د ددوي دزراعتي مځکو دمالي پر سره راپيدا سول او دا وايټواټر د مسلې په نامه ئې شهرت پيداکړ. کله چي په ۱۹۹۸ کال په سپينه ماڼۍ کښي ديوې پراکتيک کونکی انجلی، مونيکا ليوينسکي سره د بل کلنټن د نامشروع اړيکو راز رسوا شواو د دې مسلې پر س لانجه راپيداسول، دا مسله د سياسي رقابتو نوله مخي دومره گټه سول چي بايد بل کلنټن د جمهوري رياست له مقامه گوښه سوي واي. په همدي وخت کي هيلري کلنټن د خپل مېړه بل کلنټن په پلوی ودرېدله اوهغه ته ئي نجات ورکړ . په ۲۰۰۰ کال کي د دموکرات گوند لخوا د نيويورک د ښار نه کانديده هيلري کلنټن په ۲۰۰۱ کال د سناتور په توگه د امريکا په کانگريس کي دنده پر مخ بيايي. هيلري په ۲۰۰۶ کال کي د دوهم ځل لپاره بياهم دهمدې ښار نه دسناتور په توگه وټاکل سوه. هيلري د يوشمیر قوانينو په ليکلو کي فعاله ونده اخيستې او په ۲۰۰۲ کال کي ئي دامريکا په کانگرس کي د عراق پر خلاف دجگړې د پيل په پلوی رايه ورکړه. خو اوس په دي ورستيو وختوکې دعراق څخه امريکايي پوځونو دايستلو سرسخته پلوی ده. هیلاری دبیل کلینتون دخانمي له ۱۹۹۳ کال نه تر۲۰۰۱ کال پوري په سپينه ماڼۍ کي ژوند وکړاود امريکا لومړی مقام لرونکې ښځه وه . هيلري کلنټن په ۲۰۰۸ کال کې ئي د جمهوري رياست د مقام لپاره د دموکرات گوند دوهمې استازي په توگه له باراک اوباما څره سخته سيالي وکړه، خو دنومبر پر ۷ مه له دې سياليو نه ووتله او خپله ناکامي ئي ومنله. پس له هغه نه ئې د باراک اوباما په پلوی ئي فعاليت پيل کړ. دا دي اوس د دسمبر په لومړۍ ورځ ۶۱ کلنه هيلري کلنټن د باراک اوباما لخوا د امريکا دبهرنيو چارو د وزيرې په توگه ونومول شوه. د امريکا سياستوال
user: ماخذ او سرچینه:
عنوان: محمد کريم براهوي
پته: https://ps.wikipedia.org/wiki/%D9%85%D8%AD%D9%85%D8%AF%20%DA%A9%D8%B1%D9%8A%D9%85%20%D8%A8%D8%B1%D8%A7%D9%87%D9%88%D9%8A
لاندې متن په غور سره ولولئ او په خپلو هغو کې خوندي کړئ:

assistant: محمد کريم براهوي د افغانستان داسلامي جمهوريت دکډوالو دبېرته راستنېدونکو چارو وزير دی. ژوندليک محمد کريم براهوي په ۱۳۳۴ هجري لمريز کال کې د نيمروز په ولايت کې زېږېدلی، خپلې لوړې زده کړې یې دلېسانس په سويه دتخنيک په اکاډمۍ کې دپلو ځواکونو د وسلو د تخنيک په برخه کې بشپړې کړې او له ۱۳۵۵ هجري لمريز کال څخه تر ۱۳۵۷ هجري لمريز کال پورې ېې دملي دفاع وزارت په اړونده جزوتامونو کې دافسر په توگه دنده ترسره کړې ده. ښاغلی براهوي له ۱۳۵۷ هجري لمريز کال وروسته دجهاد له ليکو سره يو ځای شو او په ۱۳۷۱ هجري لمريز کال کې دنيمروز دوالي او ددغه ولايت دڅلورمې سرحدي لوا دقوماندان په توگه او ددوهم ځل لپاره دموقتې ادارې په جوړېدو سره ددغه ولايت دوالي په توگه د۱۳۸۳ هجري لمريز کال دجدي تر مياشتې پورې يې دنده ترسره کړه. محمد کريم براهوي په ۱۳۸۳ او ۱۳۸۷ هجري لمريزو کلونو کې دافغانستان داسلامي جمهوريت په کابينه کې دقومونو، قبايلو او سرحدونو چارو دوزير په توگه دنده ترسره کړې او د۱۳۸۷ هجري لمريز کال په نيمايی کې دکډوالو دبېرته راستنېدونکو چارو دوزير په توگه ولسي جرگې ته دباور درايې دترلاسه کولو په خاطر وروپېژندل شو چې تر دې مهاله پردغه څوکۍ کار کوي. ښاغلی براهوي په بلوڅي، پښتو او دري ژبو تسلط لري. د افغانستان والیان افغانان بلوڅان افغان سياستوال افغان وزيران د شورای نظار غړي د شمالي ټلوالې غړي
user: ماخذ او سرچینه:
عنوان: خدايداد
پته: https://ps.wikipedia.org/wiki/%D8%AE%D8%AF%D8%A7%D9%8A%D8%AF%D8%A7%D8%AF
لاندې متن په غور سره ولولئ او په خپلو هغو کې خوندي کړئ:

assistant: ډگر جنرال خدايداد ۱۳۳۴ ه - د افغانستان د نېشه يي توکو سره دمبارزې پخوانی وزېر دی. مخينه ښاغلي خدايداد په کال ۱۳۳۴ هجري لمريز کې د دايکندي په ولايت کې نړۍ ته سترگې پرانيستې، لومړنۍ زده کړې یې دشهرستان په ښوونځي او ثانوي زده کړې یې د کابل په پوځي عالي ښوونځي کې سرته ورسولي. دی د حذب وحدت غړی او د مزاري له ماونينو څخه شمېرل کېږي. جنرال خدایداد خپلې لوړې زده کړې دافغانستان په ملي اکاډمۍ، د هندوستان په پوځي اکاډمۍ او د مسکو دفرونزای په پوځي اکاډمۍ کې ترسره کړې دي. جنرال خدایداد له ۱۳۵۶ هجري لمریز کال څخه تر ۱۳۷۱ هجري لمریز کال پورې د افغانستان دملي اردو په لیکو کې و چې په پوځي لوړو پستونو کې یې هم دنده ترسره کړې او د ۵۲ مډالونو او نښانونو په ترلاسه کولو بریالی شوی دی. ښاغلی خدایداد په کال ۱۳۷۱ هجري لمریز کې دمجاهدینو په لومړني حکومت کې دملي امنیت دوزیر په توگه وټاکل شو. لږ وروسته یې له دغې دندې استعغا وکړه او د بریتانیا هېواد ته یې سفر وکړ او هلته یې دمهاجرینو په منځ کې په سیاسي فعالیتونو پیل وکړ. جنرال خدایداد په ۱۳۸۴ هجري لمریز کې له نیشه یي توکو سره دمبارزې دوزارت دمعین او په کال ۱۳۸۶ هجري لمریزکې ددغه وزارت دسپرست په توگه وټاکل شو. ښاغلی خدایداد په کال ۱۳۸۷ هجري لمریزکې دافغانستان داسلامي جمهوریت دجمهورریس لخوا ولسي جرگې ته له نیشه یي توکو سره دمبارزې دوزیر په توگه معرفي چې دخلکو داستازو لخوا دباور دراې له ترلاسه کولو وروسته تر دې مهاله پر دغه څوکۍ کار کوي. ښاغلی خدایداد په پښتو، دري، انگلیسي او روسي ژبو پوهیږي. هزاره گان افغانان هزاره سياستوال افغان سياستوال افغان وزيران
user: ماخذ او سرچینه:
عنوان: فقه
پته: https://ps.wikipedia.org/wiki/%D9%81%D9%82%D9%87
لاندې متن په غور سره ولولئ او په خپلو هغو کې خوندي کړئ:

assistant: د فقه مانا ده پوهه، فهم، په يو څه خبرتيا ده. یا په شرعي احکامو خبرتيا، او په اسلامی اصطلاح هغه علم ته وايي چې د داسې عبادتو اومعاملو متضمنه وي چې هغه دواړه د قرآن مجيد په کتاب او نبوي سنت کې راغلي وي. محمد ص به د خپل قوم لپاره د فقهې احکام له قرانه را ايستل او شرح کول به يې، د هغو تر رحلت وروسته ابوبکر صديق رض د پيغمبر ص پر اساس عمل کاوه او که به ستونزه ورپېښېده نو د پغمبر ص د خبرو د اورېدونکو څخه به يې مرسته غوښته او بې له دې به يې په خپله رايه عمل کاوه. مشهور تاريخي فقها عبدالرحمن بن عوف ،کعب بن ابی ،حذیفه یمان،زید بن ثابت ،سلمان فارسي،ابوالدردا، او ابوموسی اشعري دي. تر صحابه وو وروسته دغه علم تابعنيو ته انتقال شو.حنفي فقه، د اسلام د سترو فقهاوو د يوې لويې ډلې د څيړنو او زيارونو محصول دی چې لوی نابغه افغان ابوحنيفه ته منسوبه ده. دفقه درسی کتابونه منیه المصلی نورالایضاح القدوری کنزالدقائق مختصرالوقایه شرح الوقایه لمړی هدایه وروستی هدایی عالمگیری فتاوی لدرالمختار ردالمحتار فتاوی قاضی خان قتح القدیر الاختیار للتعلیل المختار فقه اسلامي حقوق
user: ماخذ او سرچینه:
عنوان: جميل کرزی
پته: https://ps.wikipedia.org/wiki/%D8%AC%D9%85%D9%8A%D9%84%20%DA%A9%D8%B1%D8%B2%DB%8C
لاندې متن په غور سره ولولئ او په خپلو هغو کې خوندي کړئ:

assistant: جمیل کرزی د افغانستان د ولسي جرگې غړی دی. ژوندلیک جمیل کرزی د رحمت الله کرزی زوى د افغانستان د ولسمشر حامد کرزي وراره په ۱۳۵۴ هجري لمريز كال كې د کابل په ښاركې زيږيدلى دى. اصلي ټاټوبى يې د کندهار ولايت، اوس په كابل ښار كې استوگن دى. جمیل د افغانستان د ځوانانو د ملي پيوستون گوند عمومي رئيس. هغه يو زوى او يوه لور لري.
user: ماخذ او سرچینه:
عنوان: بيدار ځاځى
پته: https://ps.wikipedia.org/wiki/%D8%A8%D9%8A%D8%AF%D8%A7%D8%B1%20%DA%81%D8%A7%DA%81%D9%89
لاندې متن په غور سره ولولئ او په خپلو هغو کې خوندي کړئ:

assistant: بیدار ځاځى د افغانستان د ولسي جرگې یو غړی دی. ژوندلیک بیدار ځاځى د الحاج نادر خان زوى په ۱۳۳۵ هجري لمريز كال كې د پکتيا ولايت د ځاځيو په ولسوالۍ كې زيږيدلى دى. اصلي ټاټوبى يې د پكتيا ولايت د ځاځيو ولسوالۍ دی خو اوس په كابل ښار كې استوگن دى. زده كړې د كابل پوهنتون داقتصاد پوهنځي ليسانس . پخواني دندې د اوبو اوبريښنا وزارت، افغان ملي بانک، پښتنې تجارتي بانک او د صادراتو پراختيا بانک كې يې په بيلابيلو بستونوكې دندې ترسره كړي دي.
user: ماخذ او سرچینه:
عنوان: انور خان اورياخيل
پته: https://ps.wikipedia.org/wiki/%D8%A7%D9%86%D9%88%D8%B1%20%D8%AE%D8%A7%D9%86%20%D8%A7%D9%88%D8%B1%D9%8A%D8%A7%D8%AE%D9%8A%D9%84
لاندې متن په غور سره ولولئ او په خپلو هغو کې خوندي کړئ:

assistant: انور خان اوریاخيل د افغانستان د ولسي جرگې یو غړی دی. ژوندلیک انور خان د وکیل اسد الله خان زوى په ۱۳۳۵ هجري لمريز كال كې د کابل ولايت د قره باغ په ولسوالۍ كې زيږيدلى دى. اصلي ټاټوبى يې د قره باغ ولسوالۍ ده خو اوسنى ټاټوبى يې د کابل ښار دى.
user: ماخذ او سرچینه:
عنوان: نجيب الله کابلي
پته: https://ps.wikipedia.org/wiki/%D9%86%D8%AC%D9%8A%D8%A8%20%D8%A7%D9%84%D9%84%D9%87%20%DA%A9%D8%A7%D8%A8%D9%84%D9%8A
لاندې متن په غور سره ولولئ او په خپلو هغو کې خوندي کړئ:

assistant: نجیب الله کابلي د افغانستان د ولسي جرگې یو غړی دی. ژوندلیک نجیب الله کابلي په ۱۳۵۰ هجری لمريز كال كې د کابل ولايت په كاريزمير كې زيږيدلى دى.
user: ماخذ او سرچینه:
عنوان: سيد جان سهاک
پته: https://ps.wikipedia.org/wiki/%D8%B3%D9%8A%D8%AF%20%D8%AC%D8%A7%D9%86%20%D8%B3%D9%87%D8%A7%DA%A9
لاندې متن په غور سره ولولئ او په خپلو هغو کې خوندي کړئ:

assistant: سید جان سهاک د گل احمد زوی په كال ۱۳۱۱ لمريز كال كې د کابل ولايت په سروبي په ولسوالۍ كې زيږيدلى . اصلي ټاټوبى يې دسروبي ولسوالۍ ده، خو په کابل ښار کې اوسېږي .
user: ماخذ او سرچینه:
عنوان: نعمت الله (ولسي جرگې غړی)
پته: https://ps.wikipedia.org/wiki/%D9%86%D8%B9%D9%85%D8%AA%20%D8%A7%D9%84%D9%84%D9%87%20%28%D9%88%D9%84%D8%B3%D9%8A%20%D8%AC%D8%B1%DA%AF%DB%90%20%D8%BA%DA%93%DB%8C%29
لاندې متن په غور سره ولولئ او په خپلو هغو کې خوندي کړئ:

assistant: نعمت الله يو د کرزي حکومت د ولسي جرگې غړی دی. نوموړی له ـــــــــــــ ز تر ـــــــــــــــ ز د ولسي جرگې غړی دی ژوندلیک ډاکتر نعمت الله د حبیب زوى په ۱۳۴۴ هجري لمريز كال كې د کابل ولايت د سروبي ولسوالۍ د نغلو په كلي كې زيږيدلى دى. اصلي او اوسنى ټاټوبى يې دكابل ولايت د سروبي ولسوالۍ دنغلوكلى دى. پخوانۍ دندې د كابل ولايت د سروبي ولسوالۍ د روغتيايي مركز آمر، د كابل ولايت د عامې روغتيا رياست مرستيال او د عامې روغتيا وزارت د پلان رياست په چاپېريال كې کارکوونکی مامور.
user: ماخذ او سرچینه:
عنوان: مصطفی کاظمي
پته: https://ps.wikipedia.org/wiki/%D9%85%D8%B5%D8%B7%D9%81%DB%8C%20%DA%A9%D8%A7%D8%B8%D9%85%D9%8A
لاندې متن په غور سره ولولئ او په خپلو هغو کې خوندي کړئ:

assistant: سید مصطفی کاظمي د افغانستان د ولسي جرگې یو غړی وو. ژوندلیک مصطفی کاظمي د سيد گل زوى په ۱۳۴۲ هجري لمريز كال كې د پروان ولايت د سرخ پارساپه ولسوالۍ كې زيږيدلى دى . زده كړې د ايران هيواد څخه د ټولنيزو علومو ليسانس . پخواني دندې د لومړني ملي امنيت د شورى غړى، دمؤقتې ادارې اوانتتقالي دورې د سوداگرۍ وزير اود اسلامي دولت د عالي شورى غړى، د ولسي جرگې غړى او د ملي اقتصاد د كميسيون رئيس. سياسي سابقه د اسلامي وحدت گوند دمركزي شورى غړى، د ملي اقتدار د گوند رئيس، د سياسي كميټې رئيس او د ملي جبهې وياند. مړینه نوموړې په ۱۳۸۶ هجري لمريز كال د عقرب د مياشتې په پنځلسمه نيټه كې د دندې د ترسره كولو په وخت كې د يوې ترهگریز برید له امله د بغلان په ولايت كې ووژل شو.
user: ماخذ او سرچینه:
عنوان: داود هاشمي
پته: https://ps.wikipedia.org/wiki/%D8%AF%D8%A7%D9%88%D8%AF%20%D9%87%D8%A7%D8%B4%D9%85%D9%8A
لاندې متن په غور سره ولولئ او په خپلو هغو کې خوندي کړئ:

assistant: سید داود هاشمي د افغانستان د ولسي جرگې یو غړی دی. ژوندلیک داود هاشمي په ۱۳۳۸ هجری لمريز كال كې د کابل په ولايت كې زيږيدلى دى. اصلي او اوسنى ځاى يې د کابل ښار دى.